ผีแดง เปิดศึก ปืนใหญ่ แย่งคว้า โฮเวเดส ซัมเมอร์นี้
 ,สำนักข่าวต่างประเทศรายงานวันที่ 6 ก.พ. ว่า ปิศาจแดง แมนเชสเตอร์ ยูไนเต็ด  และ ปืนใหญ่ อาร์เซนอล สองสโมสรยักษ์ใหญ่แห่งศึกพรีเมียร์ลีก อังกฤษ เตรียมเปิดศึกนอกสนาม ในการแย่งคว้า เบเนดิกท์ โฮเวเดส กองหลังทีมชาติเยอรมันชุดคว้าแชมป์ฟุตบอลโลก 2014 ของ ราชันสีน้ำเงิน ชาลเก 04 ทีมชั้นนำในศึกบุนเดสลีกา เยอรมัน มาร่วมทีมในช่วงซัมเมอร์นี้ ,รายงานระบุว่า ทีมปิศาจแดงและทีมปืนใหญ่ให้ความสนใจ โฮเวเดส ที่คาดว่ามีค่าตัวราว 14 ล้านปอนด์ มาสักระยะหนึ่งแล้ว และกำลังมองถึงความเป็นไปได้ในการดึงตัวเขามาร่วมทีมในช่วงซัมเมอร์นี้ โดย หลุยส์ ฟาน กัล กุนซือของทีมปิศาจแดงมองว่าการเสริมความแข็งแกร่งให้แนวรับคือเป้าหมายสำคัญในตลาดนักเตะช่วงซัมเมอร์ ทำให้ โฮเวเดส ที่สามารถเล่นตำแหน่งแบ็กซ้ายได้ด้วย และเหลือสัญญากับทีมดังในเยอรมันเพียง 2 ปี ตกเป็นหนึ่งในนักเตะที่ ฟาน กัล หมายปอง,ในขณะที่ อาร์แซน เวนเกอร์ ก็ยังต้องการเสริมนักเตะในแนวรับเช่นกัน แม้ว่าจะเพิ่งคว้า กาเบรียล เปาลิสตา กองหลังบียาร์เรอัล มาร่วมทัพในช่วงตลาดนักเตะหน้าหนาวก็ตาม โดยถึงกับส่งแมวมองเข้าไปเช็กฟอร์มของ โฮเวเดส ในเกมลีกล่าสุด ที่เจ้าตัวยิงประตูช่วยให้ ชาลเก เสมอ บาเยิร์น มิวนิก 1-1 เมื่อวันอังคารที่ผ่านมา โดยคาดกันว่าทั้งสองทีมจะแย่งซิวแข้งเยอรมันรายนี้อย่างสนุกแน่นอนในช่วงซัมเมอร์
มีรายงานว่า ทีมแมนเชสเตอร์ ยูไนเต็ด เตรียมเปิดศึกนอกสนามกับทีมอาร์เซนอล ในการแย่งคว้า เบเนดิกท์ โฮเวเดส กองหลังทีมชาติเยอรมันของ ชาลเก 04 มาร่วมทีมในช่วงซัมเมอร์นี้
พรีเมียร์ลีก,อาร์เซนอล,แมนเชสเตอร์ ยูไนเต็ด,ชาลเก 04,เบเนดิกท์ โฮเวเดส,ข่าวกีฬา,ข่าว,ไทยรัฐออนไลน์